C 421/40
FI
Euroopan unionin virallinen lehti
4.11.2022
Avustuksen allekirjoitustoimet kaaviona Vaihe 4 – raportointi ja maksut.
Ennen kuin tuensaaja pyytää komissiolta/virastolta suoraan hallinnoitavaan avustukseen liittyviä maksuja, sen on ilmoitettava menot hallintoviranomaiselle yhteistyössä hallinnoitavan avustuksen mukaisesti.
Hallintoviranomainen ilmoittaa tuensaajalle, milloin menot ilmoitetaan komissiolle yhteistyössä hallinnoitavan avustuksen puitteissa.
Kustannuksia ei pidä sisällyttää ensin suoraan hallinnoitavaa avustusta koskevaan maksatushakemukseen, koska tällöin ne eivät ole tukikelpoisia toisen rahaston osalta. — Vasta sen jälkeen, kun hallintoviranomainen on ilmoittanut menon komissiolle, tuensaaja/koordinaattori lataa eGrantsjärjestelmään jäljennöksen hallintoviranomaiselle toimitetusta ilmoituksesta ja syöttää samalla kaikki tiedot toimen täytäntöönpanosta, kuten suoraan hallinnoidun ohjelman säännöissä edellytetään. — Jos toimivaltainen tuen myöntävä viranomainen edellyttää todistusta suoraan hallinnoitavan avustuksen taloutta koskevista selvityksistä, tarkastaja voi käyttää tarkastustodistuksia myös yhteistyössä hallinnoitavien menojen yhteydessä siltä osin kuin ne kattavat samat kustannukset ja samat tukikelpoisuusehdot. — Molemmat tuen myöntävät viranomaiset tarkastavat kustannukset sovellettavien sääntöjensä mukaisesti samaan tapaan kuin muiden kuin synergiatoimien kohdalla, ja jos kustannukset hyväksytään, ne huolehtivat maksujärjestelyistä normaaliin tapaan.